b'\n_START_ARTICLE_\nRennison Manners\n_START_SECTION_\nKariera\n_START_PARAGRAPH_\nManners je kariero za\xc4\x8del v ligi United States Amateur Hockey Association pri mo\xc5\xa1tvu Pittsburgh Yellow Jackets. Po dveh sezonah je leta 1924 prestopil k drugemu USAHA mo\xc5\xa1tvu, Fort Pitt Panthers. Po dveh sezonah se je vrnil domov, doma je bil v Ottawi, in zaigral za \xc4\x8dlansko amatersko mo\xc5\xa1tvo Ottawa Montagnards._NEWLINE_Zatem je v sezoni 1929/30 okrepil NHL ekipo Pittsburgh Pirates. V njenem dresu je dosegel tri zadetke in bil poznan kot soliden ru\xc5\xa1ilec. Ko so klub septembra 1930 preselili v Filadelfijo, je zanj igral tudi pod novim imenom Philadelphia Quakers. Manners je za klub, ki je do\xc5\xbeivljal katastrofalno sezono, igral le na \xc5\xa1tirih tekmah in je ve\xc4\x8dino sezone prebil v OPHL mo\xc5\xa1tvu Niagara Falls Cataracts. Leta 1931 je zopet postal amater in je igral v ni\xc5\xbejih ligah na obmo\xc4\x8dju Ottawe, preden se je pridru\xc5\xbeil Montagnardsom za svojo zadnjo sezono, sezono 1933/34._NEWLINE_Od 1935 je Manners deloval kot trener mo\xc5\xa1tva Pittsburgh Yellow Jackets. Funkcijo je opravljal do leta 1937, ko je klub razpadel.'